[bookmark: _GoBack]PROCES VERBAL
al ședinței Consiliului de Supraveghere
al Instituției Publice Compania „Teleradio-Moldova”
nr. 23 din 15.09.2020

Au participat membrii Consiliului de Supraveghere:
Violeta Cojocaru, Tatiana Munteanu, Veaceslav Vlad, Daniela Mițelea, Alexandru Vasilachi.
Invitați:
Olga Bordeianu, președinte al IP Compania „Teleradio-Moldova”;
Ecaterina Stratan, director general-adjunct (Televiziune);
Veaceslav Gheorghișenco, director general-adjunct (Radiodifuziune);
Cornelia Stefoglu, director general-adjunct (Multimedia);
Constantin Vulpe, șef Serviciu dezvoltare strategică;

Ședința s-a organizat prin Skype și s-a înregistrat audio.

S-a pus la vot începerea ședinței: ora 11:00.

S-a votat: „PRO” - 5 voturi (Violeta Cojocaru, Tatiana Munteanu, Daniela Mițelea,   Veaceslav Vlad, Alexandru Vasilachi).

S-a pus la vot ordinea de zi cu următoarele subiecte: 
1. Cu privire la examinarea demersului TRM Nr. 02-19/334 din 14.09.2020 privind modificarea declarației IP Compania „Teleradio-Moldova” privind politica editorială pentru campania electorală în alegerile din 01 noiembrie 2020 a Președintelui Republicii Moldova. 

S-a votat: „PRO” 5 voturi (Violeta Cojocaru, Tatiana Munteanu, Daniela Mițelea,  Veaceslav Vlad, Vasilachi Alexandru).

Se pune în discuție subiectul cu nr. 1 - Cu privire la examinarea demersului TRM Nr. 02-19/334 din 14.09.2020 privind modificarea declarației IP Compania „Teleradio-Moldova” privind politica editorială pentru campania electorală în alegerile din 01 noiembrie 2020 a Președintelui Republicii Moldova

Președintele Consiliului de Supraveghere a oferit cuvânt dlui Constantin Vulpe, șef Serviciu dezvoltare strategică. 
Dl Constantin Vulpe: „În temeiul art. 45 lit. h) din Codul Serviciilor Media Audiovizuale, art. 69, 70 din Codul Electoral, Regulamentului privind reflectarea campaniei electorale la alegerile prezidențiale din 1 noiembrie 2020 în mijloacele de informare în masă din Republica Moldova, aprobat prin Hotărârea Comisiei Electorale Centrale nr. 4151 din 01.09.2020 și Regulamentului de organizare și funcționare al Consiliului de Supraveghere al IP Compania ,,Teleradio-Moldova”, solicităm respectuos aprobarea modificărilor la Declarația IP Compania ,,Teleradio-Moldova” privind politica editorială pentru campania electorală în alegerile din 01 noiembrie 2020 a Președintelui Republicii Moldova”. Textul declarației completate se anexează (Anexa 1).
Dna Violeta Cojocaru s-a interesat dacă postul Moldova 2 a fost inclus anterior în declarațiile privind politica editorială pentru campanii electorale. Dna Ecaterina Stratan a menționat că postul Moldova 2 a participat în două campanii electorale, una privind alegerile locale și în anul 2016 a participat  la Campania electorală privind alegerile prezidențiale. 
Membrii CS au mai discutat despre conținutul scrisorii CEC nr. 8/2782 din 11 septembrie 2020, privind dreptul IP Compania „Teleradio-Moldova” de plasare a publicității electorale gratuită și contra plată.
Președintele Consiliului de Supraveghere a supus votului următoarea

DECIZIE
1. Se aprobă completările la Declarația IP Compania „Teleradio-Moldova” privind politica editorială pentru campania electorală în alegerile din 01 noiembrie 2020 a Președintelui Republicii Moldova:
a) Tabelul indicat la pct. 3.21 din capitolul III, se completează cu rândul: 
„TV Moldova 2 – 150” 
b) Punctul 1. din capitolul IV, la final se completează cu următorul text:
„TV MOLDOVA 2. Publicitate electorală.
 Timpi de antenă gratuiți
	Start
	End
	Plasare

	7:40
	7:45
	luni - duminică

	10:55
	11:00
	luni- duminică

	13:15
	13:20
	luni – duminică

	
	
	









Timpi de antenă contra plată
	Start
	End
	Plasare

	17:30
	17:35
	luni - duminică

	21:10
	21:15
	luni- duminică

	22:10
	22:15
	luni – duminică

	
	
	









        Sunt posibile anumite schimbări pe unele intervale de timp oferite publicității în functie de evolutia situației pandemice din țară.  De asemenea, de Hramul orașului Chișinau (14 octombrie), în zilele în care vor avea loc competiții sportive și manifestații culturale, transmise în direct la TV M2. Pot interveni unele modificări  în orele de difuzare a publicității și în cazul unor ediții speciale.
Grila emisiunilor cu caracter electoral la TV Moldova 2
- „Mesager” (reluare TV M1)-ora 21:30 – 22:10, rubrica „Alegeri prezidențiale 2020”. În cazul în care TV M2 va transmite meciuri în direct din cadrul Campionatului RM la fotbal 2020 -„Divizia Națională”, programul „Mesager” va începe după transmisiunile LIVE.  
       - „Știri” (limba rusă), (reluare TVM1)ora 00:00 – 00:10, rubrica „Alegeri prezidențiale 2020”
         - „Tribuna electorală”, emisiune  în care se oferă timp gratuit pentru prezentarea  platformei electorale (câte 5 min.),  ora 22:15 min.
         
* Rubrica „Alegeri prezidențiale 2020” din cadrul „Mesagerului” și ediției de știri de la ora 00:00 va fi cu titre.
TV Moldova 2 va prelua concomitent de la TV Moldova 1 dezbaterile electorale pentru alegerile prezidențiale din 01 noiembrie 2020.
 Dezbaterile televizate vor avea loc sub genericul: ”MĂ  INFORMEZ  ȘI VOTEZ!  DEZBATERI  ELECTORALE  LA  MOLDOVA 1” și vor fi organizate în octombrie 2020. Numărul de emisiuni depinde de numărul de concurenți înscriși în cursa electorală.
 Durata unei emisiuni va depinde de numărul de candidați invitați la emisiune. Intervalul de timp rezervat dezbaterilor electorale  este 19:50 – 21:00.
 Dezbaterile electorale vor fi transmise în limbajul mimico-gestual.”

c) Capitolul VIII se completează cu pct. 4 cu următorul conținut:
„4. Ala Șchiopu – șef Serviciul Programe TV Moldova 2, tel. mobil 069642557.”

2. Directorul General al IP Compania „Teleradio-Moldova” va transmite Declarația completată la Consiliul Audiovizualului;

3. Prezenta decizie intră în vigoare în ziua adoptării.

S-a votat: „PRO” - 5 voturi (Violeta Cojocaru, Tatiana Munteanu, Veaceslav Vlad, Daniela Mițelea, Alexandru Vasilachi).

S-a pus la vot închiderea ședinței: ora 11:20.

S-a votat: „PRO” - 5 voturi (Violeta Cojocaru, Tatiana Munteanu, Veaceslav Vlad, Daniela Mițelea, Alexandru Vasilachi).

Au semnat:
Președintele 
Consiliului de Supraveghere                                                 Violeta COJOCARU
                                                                                      
Secretarul                                                 
Consiliului de Supraveghere                  		                 Tatiana MUNTEANU

